CELEX: 62021TN0022
Language: sl
Date: 2021-01-14 00:00:00
Title: Zadeva T-22/21: Tožba, vložena 14. januarja 2021 – Equinoccio-Compañía de Comercio Exterior/Komisija

12.4.2021   
            
            
               SL
            
            
               Uradni list Evropske unije
            
            
               C 128/39
            
         
      Tožba, vložena 14. januarja 2021 – Equinoccio-Compañía de Comercio Exterior/Komisija
      (Zadeva T-22/21)
      (2021/C 128/46)
      Jezik postopka: angleščina
      
         Stranki
      
      
         Tožeča stranka: Equinoccio-Compañía de Comercio Exterior, SL (Madrid, Španija) (zastopnika: D. Luff in R. Sciaudone, odvetnika)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  dopis Evropske komisije z dne 4. novembra 2020 (ref. Ares(2020)6365704) o likvidaciji finančnega jamstva, na katero se je sklicevalo turško ministrstvo za znanost, industrijo in tehnologijo – generalni direktorat za EU in zunanje zadeve – direktorat za finančne programe EU, razglasi za ničen;
               
            
                  —
               
               
                  Komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja pet razlogov.
      
                  1.
               
               
                  Prvi tožbeni razlog: kršitev dolžnosti skrbnega ravnanja, nepristranskosti, enakosti orožij in člena 78 Finančne uredbe (1).
                  
                              —
                           
                           
                              Trdi se, da Komisija ni preverila odločitve o likvidaciji jamstva, ki so ga sprejeli turški organi. Komisija je namreč turške organe pozvala, naj odločitev preverijo sami. To ravnanje pomeni kršitev člena 78 Finančne uredbe v povezavi s členi 80, 81 in 82 Delegirane uredbe (2). V skladu s temi določbami mora odredbodajalec Unije osebno preverjati dokumente.
                           
                        
            
                  2.
               
               
                  Drugi tožbeni razlog: kršitev obveznosti obrazložitve.
                  
                              —
                           
                           
                              Tožeča stranka trdi, da z izpodbijano odločitvijo niso bile zagotovljene zadostne informacije, da bi lahko preverila, ali je ta akt utemeljen ali pa vsebuje napako, zaradi katere bi lahko izpodbijala njegovo zakonitost pred sodiščem Unije, in drugič, da bi to sodišče lahko nadzorovalo zakonitost tega akta.
                           
                        
            
                  3.
               
               
                  Tretji tožbeni razlog: kršitev pravice do izjave.
                  
                              —
                           
                           
                              Trdi se, da tožeča stranka ni sodelovala v upravnem postopku, ki ga je Komisija vodila, da bi odločila, ali bo evropski delegaciji v Ankari naročila, naj sopodpiše likvidacijo jamstva.
                           
                        
            
                  4.
               
               
                  Četrti tožbeni razlog: kršitev načela sorazmernosti.
                  
                              —
                           
                           
                              Tožeča stranka trdi, da je Komisija kršila načelo sorazmernosti, ker ni uravnotežila zahteve naročnika in zneskov, dolgovanih tožeči stranki.
                           
                        
            
                  5.
               
               
                  Peti tožbeni razlog: očitna napaka pri presoji pogojev za likvidacijo jamstva.
                  
                              —
                           
                           
                              Trdi se, da je bila z izpodbijano odločitvijo storjena očitna napaka pri presoji pogojev, ki so vsi povezani z domnevno kršitvijo naročila storitev in se uporabljajo za likvidacijo jamstva.
                           
                        
            
         (1)  Uredba (EU, Euratom) št. 966/2012 Evropskega Parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št. 1605/2002 (UL 2012, L 298, str. 1).
      
         (2)  Delegirana uredba Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (UL 2012, L 362, p. 1).